KŐSZEGI FORRÁS

Kőszeg Város Önkormányzata, mint konzorciumvezető a TOP-7.1.1-16-2016-00017 számú pályázaton a Kőszegi Forrás Helyi Akciócsoport programjának megvalósítására támogatásban részesült. Ezt az egész országban minden pályázó esetében 50%-ban határozta meg a pályázat kiíró. Ezáltal az elkövetkező 28 hónapban összesen 212.490.000.-Ft értékben valósíthatja meg a Helyi Közösségfejlesztési Stratégiában megfogalmazott céljait. Huber László polgármester mellett a vezetőség tagja Bakos György az Írottkő Natúrparkért Egyesület elnöke és Baka Géza az Alpokalja Panzió és Étterem Kft. ügyvezetője. A lebonyolítást munkaszervezetként a Jurisics-vár Művelődési Központ és Várszínház látja el. A projekt indulásának kezdete 2017. szeptember 1. A konzorciumnak a csökkentés mértékének arányában kell megvalósítania a meghirdetett programot, melynek tematikája viszont nem változhat. Majd 2017. október 1-ig kell benyújtani a (csökkentésnek megfelelő) Helyi Közösségfejlesztési Stratégiát, felvenni új munkatársakat és kidolgozni a megvalósítás ütemezését. A program révén nyílik mód a Chernel Kálmán Városi Könyvtár fejlesztésére, közösségi helyiségek megújítására, közösségi tevékenységek támogatására, zöld területek megújítására, környezettudatossági akciókra, rendezvényekre és fiatalok programjaira.